CELEX: 62015TA0540
Language: el
Date: 2018-03-22 00:00:00
Title: Υπόθεση T-540/15: Απόφαση του Γενικού Δικαστηρίου της 22ας Μαρτίου 2018 — De Capitani κατά Κοινοβουλίου [Πρόσβαση στα έγγραφα — Κανονισμός (EK) 1049/2001 — Έγγραφα σχετικά με εν εξελίξει νομοθετική διαδικασία — Τριμερείς διάλογοι — Πίνακες με τέσσερις στήλες που αφορούν την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την Ευρωπόλ και την κατάργηση των αποφάσεων 2009/371/ΔΕΥ και 2005/681/ΔΕΥ — Μερική άρνηση προσβάσεως — Προσφυγή ακυρώσεως — Έννομο συμφέρον — Παραδεκτό — Άρθρο 4, παράγραφος 3, πρώτο εδάφιο, του κανονισμού 1049/2001 — Εξαίρεση σχετική με την προστασία της διαδικασίας λήψεως αποφάσεων — Δεν υφίσταται γενικό τεκμήριο όσον αφορά την άρνηση προσβάσεως στους πίνακες με τέσσερις στήλες που συντάσσονται στο πλαίσιο των τριμερών διαλόγων]

7.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/46
            
         Απόφαση του Γενικού Δικαστηρίου της 22ας Μαρτίου 2018 — De Capitani κατά Κοινοβουλίου
   (Υπόθεση T-540/15) (1)
   
   ([Πρόσβαση στα έγγραφα - Κανονισμός (EK) 1049/2001 - Έγγραφα σχετικά με εν εξελίξει νομοθετική διαδικασία - Τριμερείς διάλογοι - Πίνακες με τέσσερις στήλες που αφορούν την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την Ευρωπόλ και την κατάργηση των αποφάσεων 2009/371/ΔΕΥ και 2005/681/ΔΕΥ - Μερική άρνηση προσβάσεως - Προσφυγή ακυρώσεως - Έννομο συμφέρον - Παραδεκτό - Άρθρο 4, παράγραφος 3, πρώτο εδάφιο, του κανονισμού 1049/2001 - Εξαίρεση σχετική με την προστασία της διαδικασίας λήψεως αποφάσεων - Δεν υφίσταται γενικό τεκμήριο όσον αφορά την άρνηση προσβάσεως στους πίνακες με τέσσερις στήλες που συντάσσονται στο πλαίσιο των τριμερών διαλόγων])
   (2018/C 161/50)
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Emilio De Capitani (Βρυξέλλες, Βέλγιο) (εκπρόσωποι: O. Brouwer, J. Wolfhagen και E. Raedts, δικηγόροι)
   
      Καθού: Ευρωπαϊκό Κοινοβούλιο (εκπρόσωποι: αρχικώς N. Görlitz, A. Τρουπιώτης και C. Burgos, στη συνέχεια Ν. Görlitz, C. Burgos και I. Αναγνωστοπούλου)
   
      Παρεμβαίνοντες υπέρ του καθού: Συμβούλιο της Ευρωπαϊκής Ένωσης (εκπρόσωποι: E. Rebasti, B. Driessen και J.-B. Laignelot) και Ευρωπαϊκή Επιτροπή (εκπρόσωποι: J. Baquero Cruz και F. Clotuche-Duvieusart)
   
      Αντικείμενο
   
   Προσφυγή στηριζόμενη στο άρθρο 263 ΣΛΕΕ με αίτημα την ακύρωση της αποφάσεως A(2015) 4931 του Ευρωπαϊκού Κοινοβουλίου, της 8ης Ιουλίου 2015, περί αρνήσεως παροχής στον προσφεύγοντα πλήρους προσβάσεως στα έγγραφα LIBE 2013 0091 02 και LIBE 2013 0091 03.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση A(2015) 4931 του Ευρωπαϊκού Κοινοβουλίου, της 8ης Ιουλίου 2015, καθόσον με αυτή δεν παρέχεται στον Emilio De Capitani πλήρης πρόσβαση στα έγγραφα LIBE 2013 0091 02 και LIBE 2013 0091 03.
            
         
               2)
            
            
               Το Κοινοβούλιο φέρει τα δικαστικά του έξοδα και εκείνα του E. De Capitani.
            
         
               3)
            
            
               Το Συμβούλιο της Ευρωπαϊκής Ένωσης και η Ευρωπαϊκή Επιτροπή φέρουν τα δικαστικά τους έξοδα.
            
         
      (1)  ΕΕ C 398 της 30.11.2015.